Harawira Hone: Motions — New Zealand Defence Force—Death of Corporal Doug Grant in Afghanistan 
Harawira Hone: Motions — New Zealand Defence Force—Death of Corporal Doug Grant in Afghanistan 
[Volume:675;Page:20964] 
HONE HARAWIRA (Leader—Mana) 
: 
 Tena koe e te Kaiwhakawa tena tatou katoa e te Whare tatou e noho mai nei i roto i te pouritanga mo tera kua ngaro atu i a tatou i tenei wa. No reira e tika ana kia mihi atu ki a ia me te mea ano i taku rongo wetahi e mea ana ko tona mate he mate moumou engari hara i te mate moumou hara i te mate taurekareka he mate rangatira tera te tu o te hoia o to tatou Ope o Tumatauenga kia ora ai tetahi atu; kia ora ai tetahi atu iwi kia ora ai tetahi atu w’anau tetahi atu hapori. No reira e tika ana kia mihi atu ki a ia kia tangi atu ki a ia me tona w’anau a noki e noho pouri tonu ana i te mea hara i te mea ko te tangata nei kua mate he tangata noa iho. Hara i te mea ko te hoia noa iho ki wetahi he tamaiti ki tona wahine he hoa rangatira ki ona tamariki he matua. No reira me mihi atu ki a ia i roto i wena ahuaranga katoa me nga korero kua korerotia nei ki te tangata e u ana ki te kaupapa kia kaua te tangata e patu i tona wahine i roto i to tatou ake whenua. He mahi rangatira tera ano hoki. No reira aroha ana au ki tona w’anau i tenei wa e tangi ana i te pouri nui te pouri roa. 
Hoki mai taku mihi i tenei wa ki a tatou o roto o Aotearoa me te mihi a noki ki tetahi atu hoia kua mate i nga ra kua pahure ake nei; he hoia mo te reo Maori he hoia mo nga tikanga o te Ao Maori he hoia no Muriwhenua a Saana Murray tera kua takoto mai i roto i tona marae i Te Hapua i tenei ra. Apopo ra ngaro atu ki roto o Kapu Wairua. E tika ana kia mihi atu ki a ia mo ana mahi rangatira kia ora ai to tatou reo kia ora ai to tatou kaupapa Maori o roto o Aotearoa whanui. Ratou te hunga mate ki a ratou tatou te kanohi ora ki a tatou tena koutou huri rauna kia ora tatou katoa. 
[ 
Greetings to you Mr Speaker and to all of us the House seated here despondent at the loss of that one lost from us at this point in time. Therefore it is appropriate that we acknowledge him stating at the same time that as I have heard it mentioned his death was a waste but not in a true sense of being undignified but rather a noble one as a soldier of our army in the act of saving the life of someone else from some other family and some other community. So it is fitting that we pay a tribute to him and grieve for him and also his family left remorseful because he was no ordinary man. He was not just a soldier; to some he was a boy to his wife he was a husband and to his children he was a dad. Hence I acknowledge him under all those circumstances and the tributes accorded to him. He was a person committed to the cause of preventing spousal abuse in our country. That is also a noble act. So I sympathise with his family who at this time mourn the great and long sadness 
. 
At this point I focus my tribute upon us here in New Zealand to another soldier as well who passed away recently—a soldier who fought for the Maori language and customs pertaining to Maoridom a soldier of the far north and that was Saana Murray who lies in state upon her marae at Te Hapua today. Tomorrow she will be lost to the Gathering Place of the Spirits. It is fitting that I acknowledge her sterling efforts to keep our language and matters relating to Maori alive throughout New Zealand. Let the dead rest there peacefully amongst themselves and we the living celebrate life together so salutations to us all throughout the House. 
]